
„Philips“ Šiauliuose gamins televizorius 


Šiauliai, balandžio 14 d. (BNS). 
Nyderlandų elektronikos koncernas 
„Philips“ bendradarbiauja su bend- 
rove „Šiaulių tauro televizoriai" ir 
planuoja ateityje, įkūrus Šiauliuose 
laisvąją ekonominę zoną, kartu pro- 
jektuoti, gaminti ir pardavinėti nau- 
jos kartos televizorius. 

Bendrovės „Šiaulių tauro televi- 
zoriai" direktorius Rimantas Žu- 
kauskas sako, kad olandų koncer- 
nas lietuviškus televizorius laiko ge- 
resniais už kiniškus. 

Šiaulių įmonė perka „Philips“ 
komplektavimo detales ir jau išlei- 
džia naujos kartos televizorius, ku- 
rie gali rodyti net 90 programų, turi 
teletekstą, grafinį vaizdą, juos gali- 
ma prijungti prie kompiuterio, ka- 
belinės televizijos ir t.t. 

Netrukus šie lietuviški televizoriai 
bus išsiųsti sertifikavimui į Vokieti- 
ją. Jei tai pavyks, juos bus galima 


pasiūlyti Vakarų Europos rinkai. 

Kol kas su koncernu „Philips“ 
įmonė neturi kontrakto, tačiau jo va- 
dovai jau kalba apie Šiauliuose ga- 
minamų aparatų projektavimą, 
bendrą gamybą ir pardavimą. 

Technologijos srityje įmonė nori 
pasirašyti kontraktą su JAV bend- 

-rove Universal", tačiau kol kas šie 
planai vis atidedami, nes jie reika- 
lauja didelių investicijų. 

Dabar įmonė taip pat gamina 
spalvotuosius 54 ir 61 centimetrų 
įstrižainės televizorius „Tauras“, ku- 
riuos parduoda Lietuvoje, Latvijoje, 
Estijoje, Rusijoje ir Azijoje.. 

Bendrovė „Šiaulių tauro televizo- 
riai" yra viena iš 22 bendrovių, su- 
sikūrusių pernai iš suskilusios Siau- 
lių televizorių gamyklos „Tauras“. 
Jos steigėjai yra „Šiaulių tauras" ir 
Panevėžio „Ekranas“. Įmonės įsta- 
tinis kapitalas - 4 mln. litų. 


Kaune bus statomas naujas terminalas 


Vilnius, balandžio 14 d. (BNS). 
Lietuva iki 1997 metų nori pradėti 
statyti didelį geležinkelio krovinių ter- 
minalą Kaune, kuris vertinamas iki 
200 mln. JAV dolerių. Projektavimo 
darbus ketinama pradėti dar šiemet. 
Europos Sąjungos PHARE programa 
priešprojektinei studijai parengti jau 
yra skyrusi 300 tūkst. ekiu. 

Terminalo statyba domisi užsie- 
nio investuotojai, o ypač aktyviai — 
Danijos vyriausybė ir septynių Vokie- 
tijos bendrovių konsorciumas. Su 
pastaruoju jau pasirašytas ketinimų 
protokolas, ir netrukus turėtų būti su- 
daryta bendra darbo grupė, kuri per 
3 mėnesius parengs darbo planą. 

Konsorciumas siūlo pirmą kartą 
Lietuvoje išbandyti visiškai naują 
terminalo statybos ir naudojimo bū- 
dą, jau įgyvendinamą kai kuriose 
Europos šalyse. Tai reiškia, kad už- 
sienio kompanija pastato objektą už 
savo lėšas, po to jį naudoja, kol jis 
atsiperka ir pradeda duoti pelno. 
Tuomet neatlygintinai perduoda ob- 
jektą tos šalies vyriausybei. Toks 
planas, pasak A kaio yra labai 
patrauklus Lietuvai, juo labiau kad 
pati valstybė neturi tokių pinigų. 

Vokiečiai, mano A.Šakalys, galė- 
tų perduoti terminalą Lietuvai, pa- 
sinaudoję maždaug 10-15 metų. 

Į konsorciumą įeina vienas di- 
džiausių pasaulyje plieno gaminto- 
jų „Krupp GIT”, akmens anglies ga- 
mybos kompanija „Ruhrkohle AG”, 
krovinių terminalus eksploatuojan- 


ti kompanija „Klos GmbH" ir kitos. 
A.Šakalys sakė, jog vokiečiai pa- 
reiškė norą statyti terminalą neda- 
lyvaudami konkurse, tačiau Lietu- 
vos Vyriausybė nesutiko su šia są- 
lyga. Jie galės vykdyti projektą tik 
tuo atveju, jeigu patys susiras fon- 
dų, kurie finansuos projektinės stu- 
dijos rengimą. Atrodo, kad Vokieti- 
jos fondas KFW sutinka suteikti to- 
kį finansavimą. ' 
Kauno transporto terminalo sta- 
tyba susijusi su Lietuvos planais re- 
konstruoti geležinkelio liniją Šešto- 
kai-Kaunas pagal europinio geležin- 
kelio standartus. Numatoma, kad 
Kaune bus perkraunami konteineriai 
su įvairiais kroviniais, birios medžia- 
gos ir net naftos produktai. Tiksli ter- 
minalo statybos vieta dar nenuma- 
tyta, tačiau bus renkamasi rytinėje 
arba vakarinėje miesto dalyje. 
Anksčiau būta planų tokį termi- 
nalą įkurti Šeštokuose, tačiau šio su- 
manymo atsisakyta, nusprendus 
europinį geležinkelį nutiesti iki Kau- 
no. Dabar Mockavoje, šalia Šešto- 
kų, rekonstruojamas nedidelis ter- 
minalas, kuris laikinai - 5-10 metų 
galėtų aptarnauti krovinių srautus. 
Europos transporto konferencija 
1994 metais numatė, kad šis pro- 
jektas bus pradėtas įgyvendinti iki 
2010 metų. Tačiau, sakė A.Šakalys, 
jei Lietuva nepradės statybos iki 
1997 metų, kai įvyks kita konferen- 
cija, ji gali prarasti politinę ir finan- 
sinę ES paramą. 

